– У мяне ёсць мара, на якую я назапашваю грошы з 14 гадоў. Таму кожнае лета спрабую знайсці падпрацоўку. Спачатку хадзіла ў лес, збірала ягады і грыбы, якія потым здавала ў нарыхтоўчыя пункты. А калі пачаўся збор ураджаю, уладкавалася разам з сяброўкай працаваць на зерняток. Вось ужо другі год, як мы летам працуем на сельскагаспадарчым прадпрыемстве. Побач працуюць нашы знаёмыя і сябры, таму атмасфера ў гэтым месцы цудоўная!